Diari Oficial de la Generalitat Valenciana


Sumari del DOGV 1534, del 03-05-1991 (1991/820966)

ORDRE de 26 de març de 1991, de la Conselleria d'Administració Pública, per la qual homologa la constitució i els estatuts de la Mancomunitat de Serveis Socials i de Caràcter Cultural de Callosa d'En Sarrià, Polop, Tárbena, Bolulla, Benimantell, Confrides, Guadalest, Benifato i Beniardá
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/26/(3)/dof/vci/html**

### Dades del document

Número de DOGV
:   1534

Data del DOGV
:   03-05-1991

Secció del DOGV
:   DISPOSICIONS GENERALS

Número del document
:   1991/820966


Data del document
:   26-03-1991

Organisme emissor
:   Conselleria d'Administració Pública

Tipus de document
:   Ordre

ORDRE del dia 26 de març de 1991, de la Conselleria d'Administració Pública per la qual homologa la constitució i els estatuts de la Mancomunitat de Serveis Socials i de Caràcter Cultural de Callosa d'En Sarrià, Polop, Tárbena, Bolulla, Benimantell, Confrides, Guadalest, Benifato i Beniardá.  
Els municipis de Callosa d'En Sarrià, Polop, Tàrbena, Bolulla, Benimantell, Confrides, Guadalest, Benifato i Beniardà, tots de la província d'Alacant, fent ús de la facultat que els confereix l'article 44, paràgraf 1 de la Llei 7/1985, del dia 2 d'abril, Reguladora de les Bases de Règim Local, van tramitar expedients per aprovar la constitució i els estatuts de la Mancomunitat de Serveis Socials i de Caràcter Cultural.  
Tramesos a aquesta conselleria l'expedient tramitat i els estatuts aprovats, s'hi ha observat que compleixen tots els termes la legislació vigent al respecte, sense que s'hi haja advertit cap infracció a l'ordenament jurídic, ni menyscabament de les competències d'aquesta comunitat autònoma ni interferència en el seu exercici.  
Per aquesta raó, tenint en compte el que disposa el Reial Decret 695/1979, de data 13 de febrer, de transferències de competències, en relació amb el Decret de la Presidència de la Generalitat 10/1985, del dia 21 de juny, ordene:  
DECRETE  
Article únic  
S'homologa la constitució de la Mancomunitat de Serveis Socials i de Caràcter Cultural de Callosa d'En Sarrià, Polop, Tàrbena, Bolulla, Benimantell, Confrides, Guadalest, Benifato i Beniardà i també els estatuts, reproduïts en l'annex a aquesta ordre, per haver-se acreditat la legalitat de les actuacions i haver sorgit, per tant, una entitat local amb personalitat jurídica pròpia.  
València, 26 de març de 1991.  
El Conseller d'Administració Pública,   
EMERIT BONO I MARTINEZ  
ANNEX  
Estatuts de la Mancomunitat de Serveis Socials i de Caràcter Cultural de Callosa d'En Sarrià, Polop, Tàrbena, Bolulla, Benimantell, Confrides, Guadalest, Benifato i Beniardà  
Article primer  
1. Les entitats locals de Callosa d'En Sarrià, Polop, Tàrbena, Bolulla, Benimantell, Confrides, Guadalest, Benifato i Beniardà, província d'Alacant, a l'empara del que disposa l'ordenament jurídic vigent, acorden constituir-se en mancomunitat voluntària d'entitats locals per a l'organització i la prestació de forma mancomunada de les obres, els serveis o les activitats de la seua competència que es recullen en aquests estatuts.  
2. La mancomunitat tindrà personalitat i capacitat jurídica per al compliment dels fins específics.  
Article segon  
La mancomunitat que es constitueix es denominarà Mancomunitat de Serveis Socials i de Caràcter Cultural de Callosa d'En Sarrià, Polop, Tàrbena, Bolulla, Benimantell, Confrides, Guadalest, Benifato i Beniardà, i té la seu en el municipi de Callosa d'En Sarrià.  
Article tercer  
1. Són fins de la Mancomunitat:  
a) Millorar la qualitat de vida de tots els ciutadans per aconseguir un millor benestar social.  
b) Sufragar les despeses del personal adscrit als serveis socials.  
c) Potenciar i facilitar els recursos necessaris per pal·liar la problemàtica social, personal i familiar que puga plantejar qualsevol ciutadà dels municipis mancomunats.  
d) Coordinar els centres i serveis de caràcter social de la zona.  
e) Atendre la problemàtica sectorial que puga plantejar-s'hi.  
f) I també els serveis inclosos en l?àmbit de la competència municipal, segons els termes de la legislació de l?Estat i de la Comunitat Autònoma vigent.  
2. Per assumir nous serveis caldrà la conformitat de totes les entitats mancomunades per acord del ple respectiu per majoria absoluta.  
3. La mancomunitat estudiarà les peticions i resoldrà sobre la seua viabilitat.  
4. La prestació i explotació dels serveis, podrà realitzar-la la mancomunitat segons qualsevol de les formes previstes en l?ordenament jurídic vigent.  
5. La prestació dels fins enumerats en el paràgraf primer d'aquest article comporta la subrogació per part de la mancomunitat en la titularitat del servei i, per tant, li correspon la gestió integral d'aquest i també de totes les qüestions referents a la imposició i ordenació de la taxa que puga imposar-se.  
Article quart  
La mancomunitat, com a entitat local reconeguda per la llei, exercirà totes les potestats que li siguen conferides per la legislació vigent que efecte les entitats d'aquestes característiques per al compliment dels seus fins.  
Article cinqué  
1. Els òrgans de govern de la mancomunitat seran representatius  
dels ajuntaments mancomunats.  
2. Els òrgans de govern són:  
a) El ple de la mancomunitat.  
b) El president.  
c) El vice-president o vice-presidents, si escau.  
d) La comissió de govern  
3. També podran crear-se les comissions informatives que hi calga, tenint en compte el nombre de serveis que la mancomunitat preste.  
4. Es crearà una comissió especial de comptes amb funcionament, competències i posició idèntiques a les establertes per a la totalitat de les entitats locals, en l'article 116 de la Llei 7/85, del dia 2 d'abril, i la resta de concordants en l'ordenament jurídic.  
Article sisé  
1. El ple de la mancomunitat estarà integrat pels vocals representants de les entitats mancomunades, elegits pels respectius plens. 2. Cada entitat mancomunada comptarà amb un vocal que serà elegit pels respectius plens per majoria absoluta d'entre els components de la corporació. Si realitzada la votació no s'arribarà a la majoria absoluta, es procedirà a una nova votació vint-i-quatre hores després. En cas de no obtenir-se el quòrum necessari, serà elegit qui haja obtingut la majoria simple dels vots emesos. Si hi haguera igualtat de vots, serà elegit el/la de major edat.  
3. Sense perjudici del que disposa el paràgraf 2 d'aquest article i atenent les característiques dels serveis mancomunats, els representants de cada ajuntament podran tenir un nombre de vots proporcional al total d'habitants de dret del terme municipal, d'acord amb les dades resultants de les rectificacions anuals a l'1 de gener de l'any corresponent en el padró municipal d'habitants. Es donarà un vot per cada 1.000 habitants o fracció.  
Segons la rectificació realitzada a l'1 de gener de 1990, corresponen a Callosa d'En Sarrià 8 vots; a Polop, 3; a Tàrbena, 1; a Benimantell, 1; a Confrides, 1; a Bolulla, 1; a Beniardà, 1; a Benifato, 1, i a Guadalest, 1 vot; total: 18 vots.  
Aquest nombre de vots proporcional al d'habitants s'utilitzarà necessàriament i d'acord amb el que s'hi estableix, tan sols en els supòsits previstos en l'article 15 d'aquests estatuts.  
4. Les entitats nomenaran un vocal suplent de cadascun dels representants en la mancomunitat amb les mateixes prerrogatives que el titular.  
5. El mandat dels vocals coincideix amb el de les respectives corporacions.  
Article seté  
1. Després de la celebració d'eleccions locals i dins el termini previst per la llei per a la designació de representants en òrgans col·legiats, les entitats locals hauran de nomenar el vocal i el suplent que els representen en la mancomunitat i hauran de comunicar el resultat a aquesta.  
2. Fins a la data de constitució del nou ple, actuarà en funcions l'anterior i el seu president.  
3. Transcorregut el termini perquè les entitats designen els vocals i dins els 10 dies següents, es constituirà el nou ple de la mancomunitat i es designarà el president.  
4. Durant el període a què es refereix el paràgraf 2, sols es podrà efectuar la gestió ordinària de la mancomunitat.  
Article vuité  
1. Correspon al ple de la mancomunitat:  
a) Aprovar el pressupost.  
b) Aprovar la plantilla.  
c) Exercir les accions en defensa dels drets de la mancomunitat; oposar-se en assumptes litigiosos en què aquesta siga demandada, i entaular tota classe de recursos en assumptes de qualsevol grau o jurisdicció.  
d) Proposar la modificació o la reforma dels estatuts.  
e) Aprovar, revisar, adquirir i alienar el patrimoni de la mancomunitat.  
f) Aprovació d'ordenances, censures de comptes, reconeixement de crèdits, operacions de crèdits, concessió de quitaments i esperes i qualsevol classe de compromisos econòmics.  
g) Aprovar els plans i projectes necessaris per a l?establiment, el desenvolupament i la gestió de les obres, els serveis o les activitats previstes com a fins de la mancomunitat.  
h) Admissió, separació de membres de la mancomunitat.  
i) Establiment de mèrits per als concursos del funcionariat d'habilitació nacional.  
j) Aprovació de les bases que regiran les proves d'accés a la funció pública de la mancomunitat.  
k) Determinar la forma de gestionar els serveis.  
l) Creació d'estructures i règim de funcionament de la comissió de govern.  
m) La incorporació dels fins previstos en l'article 3 no prestats inicialment.  
n) Totes les que la legislació atribueix al ple dels ajuntaments per al compliment dels seus fins.  
Article nové  
1. El president de la mancomunitat serà elegit pel ple de la mancomunitat entre els seus membres per majoria absoluta.  
2. Podran ser candidats a la Presidència tots i cadascun del vocals que componen el ple.  
3. Si cap candidat obté la majoria absoluta en la primera votació, se'n realitzarà vint-i-quatre hores després una segona, i serà elegit qui obtinga major nombre de vots. En cas d'empat, serà elegit el 'de major edat.  
4. Per a la destitució del president se seguirà el mateix procediment que el que s'estableix en la legislació vigent per a la destitució de l'alcalde.  
Article deu  
El president designarà un o diversos vice-presidents, com a màxim dos, que el substituiran en cas d'absència, vacant o malaltia.  
Article onze  
1. Corresponen al president de la Mancomunitat les següents competències:  
a) Dirigir el govern i l'administració de la mancomunitat.  
b) Convocar, presidir i alçar les sessions del ple, de la comissió de govern i de qualssevol altres òrgans municipals.  
c) Dirigir, inspeccionar i impulsar els serveis, les obres i les activitats de la mancomunitat.  
d) Ordenar pagaments, retre comptes i administrar els fons i béns de la mancomunitat.  
e) Retre anualment els comptes d'administració del patrimoni.  
f) Disposar les despeses dins dels límits de la seua competència.  
g) Exercir la direcció de personal de la mancomunitat.  
h) Formular mitjançant els tècnics corresponents el projecte de pressupost de la Mancomunitat.  
i) Contractar obres, serveis i subministraments, sempre i quan la quantia no ultrapasse del 5% dels recursos ordinaris del pressupost, ni del 50% del límit general aplicable a la contractació directa, d?acord amb el procediment legalment establert.  
j) Representar la mancomunitat en tota classe d'actes i negocis jurídics.  
k) Atorgar poders a procuradors per comparèixer en juí o fora d'aquest.  
l) Visar amb la seua signatura els certificats que s'expedesquen dels actes i documents de la mancomunitat.  
m) Exercir totes aquelles accions que siguen necessàries per al bon funcionament dels serveis de la mancomunitat.  
n) Totes aquelles que la normativa de règim local atribuesca a l'alcalde per al compliment de les competències que té atribuïdes.  
2. El president pot delegar l?exercici de les seues atribucions, llevat la de convocar i presidir les sessions del ple i de la comissió de govern i les enumerades als apartats a), g) i k).  
Article dotze  
1. La comissió de govern la integren el president i un nombre de vocals no superior al terç del nombre legal d'aquests, nomenats i separats lliurement pel president, i s'haurà de donar compte al ple.  
2. Correspon a la comissió del govern:  
a) L'assistència al president en l?exercici de les seues atribucions.  
b) Les atribucions que el president o altre òrgan municipal li delegue. No són delegables les atribucions reservades al ple en l'article 8, apartats a), b), d), f), g), h), i), j), k), l) i m).  
Article tretze  
1. El ple funciona en règim de sessions ordinàries de periodicitat preestablerta i extraordinàries.  
1 2. El ple realitzarà una sessió ordinària com a mínim una vegada per trimestre, i extraordinària quan així ho decidesca el president o ho sol·licite almenys la quarta part del nombre legal de vocals del ple. En aquest darrer cos la celebració d'aquest no podrà demorar-se més de dos mesos des que fou sol·licitada.  
Article catorze  
1. Les sessions del ple han de convocar-se almenys amb cinc dies hàbils d'antelació. En la convocatòria es farà constar l'ordre del dia.  
2. El ple es constitueix vàlidament amb l'assistència d'un terç del nombre legal de membres d'aquest, que mai no podrà ser inferior a tres. Aquest haurà de mantenir-se al llarg de tota la sessió.  
3. En tot cas, cal l'assistència del president i del secretari de la mancomunitat o de qui legalment els substituesquen.  
Article quinze  
1. Els acords del Ple s'adopten, per regla general, ph majoria simple dels membres presents. Hi ha majoria simple quan hi ha més vots afirmatius que negatius.  
2. Cal el vol favorable d'un terç com a mínim del nombre total de municipis de la mancomunitat a més de la majoria absoluta del nombre de vots per representant segons l'establert en l'article 6.3 d'aquests estatuts per a l'adopció d'acords en les següents matèries:  
a) Proposta de modificació o ampliació dels estatuts,  
b) Aprovació del pressupost de la mancomunitat,  
c) Aprovació de les ordenances i tarifes de caràcter general que afecten els usuaris dels serveis,  
d) Aprovació de comptes,  
e) Aprovació de la plantilla de la mancomunitat,  
f) Concertar crèdits,  
g) Acordar la prestació dels serveis previstos en l'apartat e) del paràgraf 1r. de l'article 3,  
h) Creació, estructura i règim de funcionament de la comissió de govern, si escau,  
i) Assumir els nous serveis previstos en l'apartat e) de l'article 3,  
j) Determinació de la forma de gestió del servei,  
k) Aprovació de quotes extraordinàries.  
Article setze  
1. La funció pública de secretaria, comprensiva de la fe pública i l'assessorament legal preceptiu, i també del control i la fiscalització, la intervenció de la gestió econòmico-financera i pressupostària, i la comptabilitat, tresoreria i recaptació seran encomanades a funcionaris amb habilitació de caràcter nacional i es cobriran per concurs entre els funcionaris que tinguen aquest caràcter, d?acord amb el que disposa l?ordenament jurídic vigent.  
2. Fins que es creen les esmentades places, aquestes funcions seran exercides pels funcionaris que tinguen aquest caràcter, nomenats pel ple de la mancomunitat d?acord amb la legislació vigent, i alternant amb periodicitat anual entre els funcionaris que tinguen la funció de secretaria en els ajuntaments mancomunats.  
3. En cas de vacant, després de creades les places, el procediment d'incorporació serà similar al previst per a la resta de les entitats locals.  
Article disset  
1. La resta del personal de la mancomunitat serà seleccionat mitjançant els sistemes d'oposició, concurs, concurs-oposició, i haurà de respectar en tot cas els principis constitucionals de publicitat, mèrit i capacitat.  
2. Fins que es proveesquen les places convocades aquestes podran cobrir-se interinament o amb personal laboral de caràcter temporal, segons les seues funcions, per les persones que respectant els principis assenyalats en el paràgraf anterior siguen oportunament seleccionades.  
3. Les places vacants hauran de traure's a oferta d'ocupació en el primer trimestre de cada any.  
4. El nomenament i el règim del personal eventual, si escau, serà idèntic al que es preveu per a les corporacions locals per la legislació vigent.  
Article divuit  
1. La hisenda de la mancomunitat està constituïda pels següents  
recursos:  
a) Ingressos de dret privat,  
b) Subvencions i altres ingressos de dret públic,  
c) Taxes per la prestació de serveis o per a la realització d'activitats de la seua competència,  
d) Contribucions especials per l?execució d'obres o per a l?establiment, ampliació o millora dels serveis que siguen competència de la mancomunitat,  
e) Els procedents d'operacions de crèdit,  
f) Multes,  
g) Les aportacions dels municipis mancomunats,  
h) Qualsevol altre recurs que s'establesca a favor de les mancomunitats per disposicions legals,  
Article dinou  
1. Per a la imposició, l?exacció, la liquidació i el cobrament dels recursos esmentats en l'article anterior, la mancomunitat aprovarà les ordenances fiscals corresponents als distints serveis; després d'aprovades, aquestes ordenances tindran caràcter obligatori en tots els municipis integrants.  
2. Correspondrà als municipis facilitar a la mancomunitat tota la informació necessària per a la formació de padrons, altes, baixes i altres modificacions referides als contribuents afectats pels distints serveis que constituesquen els fins regulats en articles anteriors.  
3. La mancomunitat podrà en tot moment, pels seus mitjans, comprovar la veracitat i exactitud de les dades a què fa referència el punt anterior.  
Article vint  
1. Les aportacions econòmiques que hauran d'efectuar els municipis integrats en la mancomunitat, podran ser ordinàries i extraordinàries, i seran en qualsevol cas, proporcionals al nombre d'habitants de cadascun dels municipis en relació amb el cost del servei que s'ha de mancomunar, i també de les despeses generals. Aquestes aportacions tindran les alteracions de les variacions del nombre d'habitants de cada municipi, i es tindran en compte les revisions anuals que els afecten.  
2. Seran aportacions econòmiques ordinàries les següents:  
a) Les destinades a sufragar els serveis generals de funcionament de la mancomunitat.  
b) Les destinades al manteniment i conservació dels serveis mancomunats.  
c) Les que sufraguen despeses de primer establiment dels serveis mancomunats. Aquestes aportacions hauran de ser en diners, en béns mobles o béns immobles, inventariats pels respectius ajuntaments i es computarà en aquest cas el valor de les aportacions de cada municipi, comprovant prèviament la idoneïtat d'aquestes per a la finalitat a la qual es destinen i la taxació del seu import actual pel ple de la mancomunitat.  
3. Seran aportacions extraordinàries les que obligatòriament faran els municipis mancomunats en la proporció que a cadascun li corresponga segons el que estableix l'article 21 d'aquests estatuts, per l?import necessari per afrontar el dèficit que resulte en liquidar la mancomunitat els seus pressupostos. Aquestes aportacions tindran caràcter de subvenció a fons perdut, i perquè siguen efectives s'aplicaran les normes dels articles 21 i 22.1 d'aquest estatuts.  
Article vint-i-un  
Les aportacions dels municipis a la mancomunitat tenen la consideració de pagaments obligatoris i preferents per a les entitats mancomunades.  
Article vint-i-dos  
1. Les aportacions econòmiques dels municipis es faran en la manera i terminis que determine el ple. En el cas que algun municipi s'endarrerirà en el pagament de la seua quota en més d'un trimestre, el president requerirà el seu pagament en el termini de vint dies. Transcorregut aquest termini sense haver efectuat el dèbit, el president podrà sol·licitar dels òrgans de l'Administració central, autonòmica o provincial, la retenció de les quotes pendents a càrrec de les quantitats que per qualsevol concepte foren liquidades a favor de l'ajuntament deutor a fi que les lliure a la mancomunitat.  
2. Els ajuntaments mancomunats autoritzen expressament aquesta retenció en el moment d'aprovació d'aquests estatuts, sempre que s'hi adjunte el certificat reglamentari del descobert.  
3. El manteniment reiterat en situació de deutor a la mancomunitat per part d'una entitat local serà causa suficient per a procedir a la separació definitiva i podran reclamar-se les quantitats que es deguen i les despeses que se'n deriven d?acord amb els apartats 1 i 2 d'aquest article.  
Per a la separació definitiva caldrà l'acord de la mancomunitat per majoria absoluta i la ratificació almenys per igual nombre de les entitats mancomunades, llevat de la que se separe.  
Article vint-i-tres  
1. La mancomunitat aprovarà anualment un pressupost d'acord amb el que disposa la legislació de règim local vigent.  
2. El pressupost constitueix l'expressió en xifres, conjuntament i sistemàtica, de les obligacions que, com a màxim, pugen reconèixer, i dels drets amb venciment o que es preveja realitzar durant el corresponent exercici econòmic.  
3. S'inclouran en el pressupost les inversions que es pretenguen realitzar, i també les fons de finançament.  
Article vint-i-quatre  
1. El patrimoni de la mancomunitat, l'integraran tota classe de béns, drets i accions que legítimament adquiresca, bé en el moment de la seua constitució, bé posteriorment; amb aquesta finalitat haurà de fer-se un inventari, d'acord amb les disposicions vigents en la matèria.  
2. La participació de cada entitat mancomunada en aquest patrimoni es fixarà tant inicialment com més endavant d'acord amb el nombre d'habitants de dret de cada entitat, segons l?últim padró quinquennal.  
No obstant aixà, i ateses les característiques de les aportacions de la mancomunitat, podran ser tinguts en compte altres factors de ponderació.  
Article vint-i-cinc  
La mancomunitat es constitueix per temps indefinit.  
Article vint-i-sis  
La modificació dels estatuts, s'adaptarà al mateix procediment i requisits que els exigits per a la seua aprovació.  
Article vint-i-set  
1. Per a la incorporació a la mancomunitat d'un nou municipi caldrà:  
a) El vot favorable de la majoria absoluta dels membres de la corporació interessada,  
b) El vot favorable de la majoria absoluta dels vocals del ple de la mancomunitat,  
2. L'aportació inicial dels municipis incorporats a la mancomunitat, després de la seua constitució la determinarà l'índex del patrimoni de la mancomunitat per habitants multiplicat pel nombre d'habitants de dret de l'entitat que sol·licita la inclusió.  
Si no hi ha patrimoni, s'aportarà la quota que resulte de multiplicar la quantitat a què fa referència l'apartat 1 de l'article 20 pel nombre d'habitants del municipi i per un nombre d'anys que no podrà ultrapassar de cinc.  
La quota que resulte de la valoració es podrà exigir en el moment de la incorporació de l'entitat local a la mancomunitat o quedarà diferida en cas de dissolució o, si escau, separació de la mancomunitat.  
3. Tanmateix haurà d'aportar totes les despeses que origine la seua inclusió en la mancomunitat.  
Article vint-i-vuit  
Per a la separació voluntària de la mancomunitat de qualsevol dels municipis que la integren caldrà:  
a) Que ho sol·licite la corporació interessada, previ acord adoptat per la majoria absoluta en el ple.  
b) Que estiga al corrent en el pagament de les aportacions.  
c) Haurà d'abonar totes les despeses que s'originen amb motiu de la seua separació, i la part del passiu que la mancomunitat tinga al seu càrrec.  
d) Que ho vote favorablement la majoria absoluta dels vocals del ple de la mancomunitat.  
Article vint-i-nou  
1. La separació d'una o diverses corporacions no obligarà el ple a fer la liquidació de la mancomunitat, i aquest dret quedarà en suspens fins el dia de la dissolució d'aquesta, data en què entrarà o entraran a participar en la part alíquota que els corresponga de la liquidació de béns de la mancomunitat.  
En el supòsit que l'aportació inicial estiguera constituïda per elements del servei propis de l'ajuntament, la mancomunitat, a la vista de les circumstàncies concurrents, podrà fer efectiva totalment i parcialment la liquidació amb els mateix elements aportats.  
2. Les corporacions separades tampoc podran al·legar dret de propietat dels béns i serveis de la mancomunitat, encara que estiga en el seu terme municipal.  
Article trenta  
La mancomunitat es dissoldrà per alguna de les següents causes:  
a) Per desaparició del fi per al qual va ser creada.  
b) Quan ho acorden el ple de la mancomunitat i els ajuntaments mancomunats, amb el vot favorable de la majoria absoluta legal dels seus membres.  
c) Perquè l?Estat, la comunitat autònoma o la diputació provincial realitzen els serveis objecte de la mancomunitat.  
Article trenta-un  
1. Quan els ajuntaments mancomunats decidesquen dissoldre la mancomunitat, adoptaran el corresponent acord en el qual manifesten aquest propòsit. Per a la seua validació es requerirà la majoria absoluta de vots dels membres que legalment els integren.  
2. A la vista dels acords municipals, el ple de la mancomunitat, en el termini dels trenta dies següents a la recepció de la comunicació d'aquests, nomenarà una comissió liquidadora composta pel president i almenys quatre vocals. S'hi integraran per complir les funcions assessores el secretari i, si n'hi ha, l'interventor. Podrà també convocar a les seues reunions experts determinats, a l'efecte d'escoltar les opinions o preparar informes o dictàmens en ternes concrets de la seua especialitat.  
3. La comissió, en un termini no superior a tres mesos, farà un inventari de béns, serveis i drets de la mancomunitat; xifrarà els recursos, les càrregues i els dèbits, i farà una llista del seu personal. Més tard proposarà al ple de l?entitat l?oportuna distribució o la integració d'aquests en els ajuntaments mancomunats, tenint en compte les mateixes dades que hagen servit per a la formació del patrimoni.  
També indicarà el calendari d'actuacions liquidadores, que no excedirà de sis mesos.  
4. La proposta requerirà el vot favorable de la majoria absoluta dels membres del ple de l?entitat per a ser vàlidament aprovada. Una vegada aprovada, la proposta serà vinculant per als ajuntaments mancomunats.  
5. En qualsevol cas, verificada la integració del personal en les respectives municipalitats, es respectaran tots els drets, de qualsevol ordre o naturalesa, que aquest tinguera en la mancomunitat.  
DISPOSICIO ADDICIONAL  
Unica  
Els registres de les diverses entitats locals mancomunades es consideraran registres delegats del de la mancomunitat a l'efecte de l'entrada, eixida i presentació de documents.  
DISPOSICIONS TRANSITORIES  
Primera  
Dins el mes següent a l'aprovació definitiva dels estatuts, les corporacions mancomunades hauran de designar el representant que els corresponga, i hauran de comunicar el nom i l'adreça a la secretaria de l'assemblea constituent.  
Segona  
L'assemblea constituent, en termini idèntic, convocarà a tots els  
representats de les entitats mancomunades amb l?únic objecte de constituir el ple i de nomenar el qui serà el president de la mancomunitat, actuant de secretari qui ho siga de l'ajuntament on se celebre la sessió.  
DISPOSICIO FINAL  
Unica  
Per a allò no previst en aquests estatuts serà d'aplicació el que estableix la legislació per a les entitats locals.


Còpia Permalink ELI